CELEX: 32017D0041
Language: da
Date: 2017-12-08 00:00:00
Title: Den Europæiske Centralbanks afgørelse (EU) 2017/2444 af 8. december 2017 om ændring af afgørelse (EU) 2015/2332 om de proceduremæssige rammer for godkendelsen af mængden af euromønter, der skal udstedes (ECB/2017/41)

23.12.2017   
            
            
               DA
            
            
               Den Europæiske Unions Tidende
            
            
               L 344/63
            
         DEN EUROPÆISKE CENTRALBANKS AFGØRELSE (EU) 2017/2444
   af 8. december 2017
   om ændring af afgørelse (EU) 2015/2332 om de proceduremæssige rammer for godkendelsen af mængden af euromønter, der skal udstedes (ECB/2017/41)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 128, stk. 2,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.1, og
   ud fra følgende betragtninger:
   
               (1)
            
            
               Den Europæiske Centralbanks afgørelse (EU) 2015/2332 (ECB/2015/43) (1) fastsætter de regler, der vedrører de proceduremæssige rammer for godkendelsen af mængden af euromønter, der skal udstedes.
            
         
               (2)
            
            
               Styrelsesrådet mener, at beføjelsen til at vedtage afgørelser vedrørende årlige og ad hoc-anmodninger om godkendelse af mængden af euromønter, der skal udstedes, som indgives af medlemsstater, der har euroen som valuta, bør delegeres til direktionen, når en ændring af den anmodede mængde af euromønter, der skal udstedes, ikke er påkrævet.
            
         
               (3)
            
            
               I de tilfælde, hvor direktionen mener, at anmodningen om mængden af euromønter, der skal udstedes, fra en eller flere medlemsstater, der har euroen som valuta, bør ændres, indgiver den et begrundet forslag, som forklarer Styrelsesrådet de påkrævede ændringer, og Styrelsesrådet forbliver kompetent til at vedtage en afgørelse.
            
         
               (4)
            
            
               Afgørelse (EU) 2015/2332 (ECB/2015/43) bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændringer
   Afgørelse (EU) 2015/2332 (ECB/2015/43) ændres som følger:
   
               1)
            
            
               Artikel 2 ændres som følger:
               
                           a)
                        
                        
                           Stk. 9 affattes således:
                           »9.   I de tilfælde, hvor direktionen bestemmer, at de årlige anmodninger om godkendelse fra hver af medlemsstaterne i euroområdet ikke kræver en ændring af den årlige mængde af euromønter, der skal udstedes, vedtager direktionen en afgørelse om godkendelse af det årlige omfang af møntudstedelse i euroområdet inden afslutningen af kalenderåret før det år, for hvilke anmodningerne om godkendelse er foretaget.« og
                        
                     
                           b)
                        
                        
                           Følgende indsættes som stk. 10:
                           »10.   I de tilfælde, hvor direktionen bestemmer, at omfanget af den anmodede møntudstedelse fra en eller flere af de anmodende medlemsstater i euroområdet kræver ændringer, indgiver den, efter høring af den pågældende medlemsstat, et begrundet forslag, som forklarer de krævede ændringer for Styrelsesrådet. I sådanne tilfælde vedtager Styrelsesrådet afgørelsen om godkendelse af omfanget af møntudstedelse for euroområdet uden ugrundet ophold.«
                        
                     
         
               2.
            
            
               Artikel 3 affattes som følger:
               
                           a)
                        
                        
                           Stk. 7 erstattes af følgende:
                           »7.   I de tilfælde, hvor direktionen bestemmer, at det yderligere omfang af møntudstedelse, som en medlemsstat har anmodet om i henhold til afsnit 5, ikke kræver ændringer, vedtager direktionen en individuel afgørelse om anmodningen om ad hoc-godkendelse uden ugrundet ophold.« og
                        
                     
                           b)
                        
                        
                           Følgende indsættes som stk. 8:
                           »8.   I de tilfælde, hvor direktionen bestemmer, at omfanget af den anmodede møntudstedelse fra en medlemsstat i euroområdet kræver ændringer, indgiver den et begrundet forslag, som forklarer de krævede ændringer for Styrelsesrådet. I sådanne tilfælde træffer Styrelsesrådet en individuel afgørelse om en ad hoc-anmodning om godkendelse uden ugrundet ophold.«
                        
                     
         Artikel 2
   Virkning
   Denne afgørelse får virkning på den dato, hvor den meddeles til adressaterne.
   Den finder anvendelse fra den 1. januar 2018.
   Artikel 3
   Adressater
   Denne afgørelse er rettet til medlemsstaterne i euroområdet.
   
      Udfærdiget i Frankfurt am Main, den 8. december 2017.
      
         
            For ECB's Styrelsesråd
         
         Mario DRAGHI
         
            Formand for ECB
         
      
   
   
      (1)  Den Europæiske Centralbanks afgørelse (EU) 2015/2332 af 4. december 2015 om de proceduremæssige rammer for godkendelsen af mængden af euromønter der skal udstedes (ECB/2015/43) (EUT L 328 af 12.12.2015, s. 123).